भारत में सत्ता की भूख और चुनावी जीत राजनीतिक पार्टियों की एकमात्र प्राथमिकता बन गयी है जिसने भारतीय जनता को वोट बैंकिंग का जरिया बनाकर रख दिया है। भारतीय लोकतंत्र के लिए वोट बैंक की राजनीति एक कटु सत्य है। चुनाव के दौरान अधिकतर राज्यों में राजनीतिक पार्टियों के बीच जाति, धर्म, जातीयता और अन्य सामाजिक समूहों के आधार पर विभाजन देखा गया है। किसी विशेष पार्टी की ओर किसी विशेष समुदाय का झुकाव या नाराजगी का इस्तेमाल सभी पार्टियां अपनी वोट बैंक की राजनीति के लिए करती हैं या यूं कहें कि समुदाय का मतदान को पार्टी के लिए या उसके खिलाफ एक उपकरण के तौर पर इस्तेमाल किया जाता है। हाल ही में संपन्न हुए कर्नाटक चुनावों में इस तरह के समीकरण स्पष्ट रूप देखे गये थे। कर्नाटक चुनावों पर एक ख़ास समूह जिसने चुनाव के अंतिम परिणामों पर भारी असर डाला था वो वोक्कालिगा थे।